Troonist loobumine

Troonist loobumine ehk abdikatsioon on valitseva monarhi vabatahtlik või sunnitud lahtiütlemine monarhivõimust ning monarhitiitlist ja sellega kaasnevatest õigustest. Ka troonipretendent võib oma pretensioonist loobuda.

Troonist loobuda võib kas ainult enda, kõigi oma pärijate või pärast troonist loobumist sündida võivate pärijate eest.

Vana-Rooma
Vana-Rooma keisritest loobus esimesena vabatahtlikult troonist Diocletianus 1. mail 305, kes tundis end valitsemiseks liiga nõrgana.

Viimane Lääne-Rooma keiser Romulus Augustulus sunniti troonist loobuma 4. septembril 476.

Paavstivõimust loobumine
Vabatahtlikku loobumist paavsti tiitlist ja õigustest nimetatakse kanoonilise õiguse järgi renuntiatio.

Coelestinus V loobus võimust 13. detsembril 1294, et naasta erakuellu. 

Gregorius XII loobus võimust 4. juulil 1415, tehes lõpu Suurele Skismale. 

Pius XII määras, et kui Saksamaa võimud ta arreteerivad, tähendab see automaatselt paavstivõimust loobumist.

Vaata ka
Tagasiastumine

Valitsemine